આ શહેરમાં એક સંસ્કારક્લબ શરુ થઈ છે. હું, કાજલ, અશોક દવે અને જેડી મજીઠીયા રવિવારની સવારની આવૃતિ જેવા ગોઠવાયા હતા સ્પોર્ટસક્લબના એક બેંક્વેટ-હૉલમાં.. મનપસંદ મેરેજબ્યુરો વાળા સ્મિતા શેઠે આખો ઉપક્રમ ગોઠવ્યો હતો. રવિવારનું જાજરમાન ઑડીયંસ પણ હતું, અનિતા અને રમેશ તન્ના તો બીજી તરફ અમદાવાદ કૉલીંગ અને માર્ગીવાળા માર્ગી અને અમરીશ મહેતા પણ હતા. મેં ઓપનીંગ કર્યું, પહેલી એપ્રિલની પૂર્વ સવાર અને અમદાવાદની સવાર જેટલું તાજું અને રજાની સવારની મસ્તીને છોડીને ખાસ સાંભળવા આવેલું કાનોત્સુક બુધ્ધિ-શુધ્ધિ-શોધક-ટોળું કે સમાજની એક સરસ બ્લેક-એન્ડ-બીટર કેકની સ્લાઇસ જેવું સુગંધાતું એ હૉલનું વાતાવરણ. સ્પોર્ટસ-ક્લબમાં સંસ્કારક્લબનું શરુ થવું એટલે શું ? એક મેરેજબ્યુરોના સંચાલકને બહુ સાંભળવા મળ્યા હશે આ સવાલો ! કોઇ સંસ્કારી છોકરો બતાવો, કોઇ સંસ્કારી છોકરી બતાવો.. કારણ સંસ્કારમાપક યંત્ર હજી શોધાયું નથી અને મનુષ્યની વર્તણૂકની આગાહી કરવી વરસાદની આગાહી કરવા કરતાં અનેક ગણી મુશ્કેલ બાબત છે. બાષ્પીભૂત થતા ભાષાભક્તિ અને લગાવ સામે કટાક્ષિકાને હું રોકી ના શકયો